ISANG SERIES MULA SA NETFLIX
BALITA - PATULOY ANG PROTESTA SA LABAS NG PUNONG-TANGGAPAN NG SPOTIFY
Tinitingnan mo ang pulso mo?
-Paumanhin? -Tinitingnan mo ang pulso mo?
Hindi. Salamat sa pagpunta
Wala iyon.
Nandito ba si Jim?
-Oo, naghihintay siya sa pabilyon. -Okey, mabuti.
-Jim! -Daniel.
-Kumusta ka na? -Ayos naman. Ikaw?
-Ayos lang rin. Salamat sa pagpunta. -Walang problema.
Karangalan lagi ang pagpunta rito at pag-usapan ang mga importanteng bagay.
-Oo… -Kumusta na ang Arsenal?
Terible, natalo na naman sila.
-Ikaw dapat ang namamahala sa kanila. -Ikaw ang nagsabi niyan, hindi ako.
Bale…
Mayroon tayong agarang pangangailangan upang palakihin ang kita,
o kahit papaano ay ibaba ang ating gastos.
Kung uunlad ang negosyong ito, kailangang pababain ang gastos sa musika.
Kaya nga ilang taon na nating sinusubukan ang Discovery Max,
at ngayon, sa wakas, mayroon na tayong kapaki-pakinabang na datos.
Okey, at…?
-Nakamamangha. -Talaga?
Dumami ang mga follower ng mga artistang napili sa pagsubok. Nagustuhan nila.
-Ayos. -Kapag may karagdagang promotion boost,
nakikita nila ang 40, 50, at hanggang 100% na pagtaas ng nakikinig.
Ang benta sa mga konsiyerto at mga merch ay tumataas…
Ang lahat ng sumali rito ay nagsabing uulit muli sila.
Kung gano'n, bakit hindi natin ipakilala sa buong kompanya?
Dahil kontrobersiyal ito.
Ipino-promote lang natin ang mga bandang nagbibigay ng parte ng kanila royalty.
Pumayag ang mga artista sa lahat ng bagay. Wala tayong sinisingil maski singko.
Pabor sa lahat, bagong modelo ng negosyo para sa bagong industriya ng musika.
Payola ang tawag ng Musician's Union dito.
At si Senador Madison Landy ng US Senate
ay nagpadala ng sulat sa Spotify na nagpapahayag ng pagkabahala
na nakikilahok tayo sa anticompetitive na mga aktibidad.
Hindi magandang balita iyan.
Ang punto rito ay 70 porsiyento ng kinikita natin sa musika
ay bumabalik sa mga kompanya ng musika. Pitumpung porsiyento!
Ano'ng ibang mga negosyo ang namomroblema sa ganoong klaseng gastusin?
Ang Discovery Max ay Spotify na ginagawa ang mga bagay sa sarili nitong paraan.
Ipinakikita nito ang inobasyon, paghuhulma sa musika.
Inilalagay nito ang kapangyarihan sa kamay ng mga musikero.
At nakikihati sa royalties nila.
Kung hindi natin susubukan ang limitasyon, hindi tayo tatagal.
Ang ginawa mo at ng pangkat mo ay mahusay at nagustuhan ko,
pero kailangan nating unti-untiin ito. Ibig kong sabihin…
Sa ngayon… ipakilala muna natin sa paraang 'di muna makalalabas, okey?
-Uy. -Uy.
-Kumusta ang pulong? -Ayos naman.
Siya ba ang bagong arkitekto?
-Mismo. -Okey, sige.
-Bubuwagin ba natin? -Oo. Oo, sa tingin ko.
Ako ba ng susundo sa mga bata ngayon?
-Hindi. Hindi, ang mama mo na. -A, okey.
Siya nga pala… Hindi ka nag-aalala? Tungkol sa mga protesta?
-Hindi. -Hindi?
Pero ikaw, nag-aalala ka.
Nag-aalala lang ako na baka ibunton nila ang sisi sa'yo.
Hindi nila iyon gagawin.
Tingnan mo ito. Ang mang-aawit na ito ay nasa Spotify na mula pa umpisa.
Alam mo kung bakit nananatili siya? Dahil alam niyang tayo ang pinakamahusay.
Ganoon lang kasimple.
Spotify, ang gusto namin…
Isang maliit ngunit masigasig na grupo
ang tatlong linggo nang nagpoprotesta sa labas ng punong-tanggapan ng Spotify.
Aktibista na kaming lahat. Sila ang nagtulak sa amin.
Ang lider ng protesta, si Nadja Johansson, isang dating musikero,
na napilitang umaksyon dahil sa sitwasyon…
Tingnan natin… Kung ganito na lang? Mamaya na natin ito gawin.
Kailangan mong pumasok sa eskuwela. Ayaw kong mahuli ka ngayong araw.
Pwede ba akong magpabili ng iPhone?
Hindi natin kayang bumili ng iPhone, anak.
Pero mayroon ang lahat ng mga kaibigan ko.
Spotify, gusto naming…
Alam ko… pero…
Siya nga pala, may pagkain sa ref.
Gagabihin ako sa trabaho ngayon.
At pagkatapos ng trabaho, may gig ako.
At mas maraming gig, mas malaking tsansang makabili ng iPhone.
-Tama? -Opo.
Sige na. Heto, huwag mong kalimutan ang bag mo.
Narito ako kasama ang CEO ng Spotify na si Daniel Ek.
Ano'ng sasabihin mo sa mga shareholder na nababahala sa mga negatibong reaksyon?
Naku, hindi ko inaalala iyon.
Hindi mawawalan ng mga taong kontra sa tagumpay…
Sumasara na ang mga pinto.
NAPAKAGANDA
Unang palapag.
DANIEL EK - MAAARI PA KAYANG MANGYARI?
IBIGAY MO ANG PANGALAN NG PLAYLIST MO
MASASAYANG SANDALI
MAGDAGDAG NG MGA KANTA "ANG TIPO KONG BABAE" BOBBI T
-Mahusay na gig. -Salamat.
-Naipadala ko na ang pera. -Oo, salamat. Sa uulitin.
Sige. Ingat ka.
Kalahati lang ang ipinadala mo. Ano'ng nangyayari?
Hindi katulad noong mga nakaraan ang dami ng nabiling serbesa ngayong gabi.
Teka nga. Kinuha mo ako para sa gig na ito.
Oo, pero gusto mo ba akong malugi para lang hayaan kang makapagtanghal?
Libreng PR na ang pagkanta rito. Umuuwi ang mga tao at inii-stream ang musika mo.
Tulong na iyon sa'yo.
LIVE NA MUSIKA NGAYONG GABI!
NAGDAGDAG SI DANIEL EK NG KANTA NI BOBBI T.
Okey, hindi… hindi ko alam kung ano'ng kahahantungan nito,
pero dumating na ako sa puntong wala na akong ibang magagawa.
Isa akong musikero.
Naglabas at nagsulat ako ng anim na album nitong nagdaang sampung taon.
Patok ang mga kanta ko. Nasa 200,000 kada buwan kung patugtugin sa Spotify.
Pero hindi ko pa rin mabayaran ang renta ko.
Kinukuha ko ang lahat ng gig na kaya ko, may isa pa akong trabaho,
lahat para sa pribelehiyong makagawa ng musika.
Kahit lagi kong sinasabi sa sarili kong bubuti rin ang lagay ng lahat,
kung susulat ako ng tamang kanta o mapunta ito sa tamang playlist, magbabago lahat.
Pero ang totoo, mayroong mali sa sistema.
Ang industriya ng musika ay kumita ng 23 milyong dolyar noong nakaraang taon.
Umuunlad ang mga kompanya ng musika.
Mas marami pa ang kinita nila kompara noong wala pang pamimirata.
Ang sampung taong may pinakamalaking kinikita sa Sweden
ay mula sa parehong streaming company taon-taon.
Sa kabila no'n, ang mga artistang nalikha ng musika para sa plataporma nila
ay halos 'di na maitawid ang pang-araw-araw.
Daniel…
Ngayong araw, ni-like mo ang isa sa mga kanta ko.
Idinagdag mo ito sa iyong playlist, at nagpapasalamat ako.
Pero kung talagang nagustuhan mo iyon, halika at kausapin mo kami.
Tulungan mo kaming talakayin ang tungkol sa negosyo ng streaming…
ng bagong sistema, isang industriya ng musika kung saan mabubuhay kami.
BOBBI T SIRA ANG SISTEMA
Nadja? Ano'ng nangyayari?
Mahal kita! Ibang klase ka! Naku, napakahusay mo! Salamat!
-Nasiraan ka na ba nang tuluyan? -Hindi, ang post mo!
Mas may nagawa pa ang isang bidyo mo kaysa sa 15 protesta namin.
At tamang-tama na ikaw ang nagsalita!
Natutuwa akong marinig ito, pero ihahanda ko pa si Naomi sa pagpasok.
Pagkatapos ay magtatrabaho pa ako, kaya…
Nagbibiro ka ba? Malaking bahay ito!
Ano ba ang pinagsasasabi mo?
-Ayos lang ba ang lahat? -Oo naman.
Alam kong inisantabi mo na ito matagal na panahon na'ng lumipas at…
Hindi mo gugustohing ungkatin ko ito, pero dahil sa sitwasyon at…
Pasensya na sa abala, pero napanood niyo na ba ang balita?
-Hindi pa. -Panoorin ninyo.
DANIEL EK, HINAMON NG KABABATA
Si Bobbi Thomasson, isang musikero at kababata ni Daniel Ek,
ay nag-post ng isang emosyonal at personal na bidyo sa Instagram kahapon.
Daniel, ngayong araw, ni-like mo ang isa sa mga kanta ko.
Idinagdag mo ito sa iyong playlist, at nagpapasalamat ako.
Pero kung talagang nagustuhan mo iyon, halika at kausapin mo kami.
Mula kagabi, ang bidyo ay naibahagi nang higit sa 12,000 beses,
at nakakuha ng suporta mula sa iba pang musikero.
Mga kasama, ito si Bobbi T., ang babaeng alam kung paano makakausap si Daniel Ek.
-Kumusta. -Ikaw na talaga!
Ilang buwan na kaming abala,
pero walang nakinig hanggang nag-post ka.
-Bobbi. -Rhonda.
Kumusta.
Inilagay namin ang bidyo mo sa feed namin.
Nagkaroon ito ng 20,000 like sa loob lang ng dalawang oras.
Ang #ScratchTheRecord ay trending mula pa kahapon.
Nagawa naming makipag-ugnayan sa lahat. Magkakasama na tayo rito.
Hindi, palagay ko'y hindi ako ng tamang tao para dito.
Nag-post lang ako ng bidyo dahil pagod ako at nayayamot.
Nararapat ka para dito.
Aktibista na tayong lahat. Itinulak nila tayo rito.
Alam kong hindi maganda ang dating nito,
pero personal kong kakilala si Daniel Ek, okey?
Sabay kaming lumaki, at maniwala kayo, buo ang suporta ko sa inyo, siyempre,
pero nag-post lang ako ng bidyo dahil gusto kong magsimula ng dayalogo.
At ano pa man, kailangan ko munang alamin ang magiging sagot niya.
Kung gano'n… hindi mo pa tinitingnan ang Instagram mo?
Nag-unfollow na siya sa'yo nitong umaga.
Hindi interesado si Daniel sa pakikipag-usap.
Gano'n naman silang lahat.
Gusto lang nila tayong tumahimik at gusto lang nila tayong mawala.
Siya nga pala, mayroong na namang isang protesta sa labas ng tanggapan.
Okey.
Daniel, pwede mo ba itong tingnan?
Sige. Ano ito?
Isang panukalang ipagbili ang Spotify.
Alam kong hindi kailanman sumagi sa isip mo ito,
pero bawat CEO, bawat tagapagtatag, ay may kanya-kanyang panahon.
-Maganda ang naging paglalakbay mo. -Hindi, hindi ko ipagbibili ang Spotify.
Inupahan mo ako para maging isang taong ipaaalala sa'yo ang lagay ng mga bagay.
Sa kabila ng mga nangyayari, pabor pa rin sa atin ang merkado.
Pero ano'ng gagawin mo kapag bumaba sa IPO ang market value?
Kinuha kita dahil pragmatiko ka at makulit, pero sobra na ito.
Okey, kung gano'n, paano natin ito lulusutan?
Kailangan ulit nating manghiram.
Daniel, noong nakaraang taon, nanghiram na tayo ng isang bilyong dolyar.
Hihiram ulit tayo para malagpasan ito.
Mga adkisisyon, mamumuhunan sa makabagong teknolohiya, gaya nang lagi.
Ito lang ang paraan mo.
Kung ipagbibili mo ang Spotify, poprotektahan mo ang legasiya mo.
Ang brand mo, ang sinubukan mong buuin…
Hindi ko ipagbibili ang Spotify, hindi…
Hindi ko pa nagagawa ang gusto ko.
-Daniel… -Ano?
-Scratch the Record! -Scratch the Record!
Okey, tumungo kayo. Nandito na ang mga guwardiya.
-Scratch the Record! -Scratch the Record!
-Daniel, malala na ito! -Oo, alam ko.
-Huminahon ka lang, okey? -Huminahon?
Walang problema sa modelo ng negosyo natin.
May mga bagong content, karagdagang suporta, at sunod, ang Discovery max.
Walang dahilan para mataranta.
IBAHIN ANG TONO
Hindi ako naparito bilang kaaway ni Daniel Ek.
Narito ako bilang taong kilala siya noon,
at naniwala sa mga pangakong ibinigay niya sa akin at ibang musikero.
Scratch the Record!
Narito ako ngayon para sabihing sobra na ito.
Sinabihan ko ang mga kaibigan ko na habaan ang kanilang pasensya.
Sinubukan ko talagang maniwala sa kanya.
Pero ang katampatang sahod ng isang empleyado sa Spotify ay 130,000 dolyar,
habang ang mga musikero sa kanyang plataporma ay nagmamakaawa.
Daniel Ek, oras na para sa "Scratch the Record"
Oras na para umupo ka at kausapin kami nang maayos sa pagkakataong ito.
-Pambihira. -Totoo.
Agaw-pansin ito sa opisina. Nakagagambala sa publiko.
-Tumawag tayo ng pulis. -Hindi tayo pwedeng tumawag ng pulis,
Isa itong plataporma para sa mga musikero. Ano'ng dating kapag inaresto sila rito?
Mismo.
Okey, mukhang nagpasya rin naman ang mga pulis na pumunta.
Lintik.
Scratch the Record!
Bitiwan niyo siya!
Masama ito, Daniel.
Laman lang ito ng balita dahil nasa Sweden tayo.
Huwag mong kalimutang may pagdinig pa sa New York.
Mas marami tayong Tsino na shareholder kaysa mga Sueco.
Pero maaari itong makaapekto sa panghihiram mo ng pera. At alam mo ba?
Halos mamatay na ako katatakbo sa mga bangko
Alam mo ba kung ano ang una nilang itinatanong?
Ang mga protestang ito.
Daniel… malinaw na na ayaw mong ipagbili ang Spotify.
Gusto mo akong maghanap ng pera na lilikha ng mga bagong inobasyon.
Kung iyon ang kaso, kailangan mong siguraduhing hindi na ito lalaki pa.
Isa sa mga bagay na natutunan ko sa pulitika…
"Huwag mong hahayaang ikaw ang maging kuwento."
-Gusto mong maglaro, Papa? -Mamaya na lang.
Uy.
Kumusta ka?
Kung saan-saan ka nakikita, Daniel.
Itong mga protestang ito, ayaw nilang tumigil.
At iyong mga puno ng opinyong sinasabi dapat magbago ang Spotify,
-ano ang ibig nilang sabihin? -Ito ba ang mga bagong disenyo?
-Oo. -A.
Oo, ito ang mga disenyo.
Nag-aalala si Ernst na baka raw masyado kang malakihan.
Huwag kang magkompromiso Mas lakihan pa natin.
Nakausap mo na ba si Sundin?
Sige, sabihin mo sa traydor na iyon na papunta na ako.
-Kumusta. -Uy!
Kumusta ka na? Natutuwa akong makita ka.
-Gano'n din ako. -Ayos. Kumusta ka na.
-Heto… buhay pa. -Ayos, mabuti.
Ang Discovery Max ay tila… Nakita ko ang resulta ng mga pagsubok, at…
Ganito ang gusto kong mangyari. May kailangan kang gawin para sa akin.
Okey…
Kailangan mong tawagan si Bobbi Thomasson.
Gusto kong ipaliwanag mo sa kanya na dito sa ginagawa niya,
magugulo lang ang mga bagay-bagay.
Base iyon sa maling pagkakaintindi kung paano gumagana ang Spotify.
Sampung taon ko na yatang hindi nakikita si Bobbi.
Pwede kong subukang hanapin ang numero niya, at pagkatapos ay…
Teka… Subukan?
-Oo, pwede kong subukang hanapin… -Artista mo siya noon.
Nasa ilalim ng kompanya mo. Ikaw ang promote sa kanya.
-Pwede mo siyang tawagan. -Mali ka riyan.
Kuha ko na.
Gagamitin mo, papipirmahin ng kontrata, pagkakakitaan sila,
at kapag tapos ka na, kalilimutan mo sila.
Kapag masama ang loob ni Bobbi tungkol sa kinita niya,
pumupunta ba siya sa Universal o sa BMG?
Kinakausap niya ba ang mga responsable sa kinikita niya?
Hindi, siya at ang mga kaibigan niya ay tumatambay sa harap ng tanggapan ko,
ibinabato ang lahat ng hinaing nila sa akin.
Sa akin ba siya pumirma? Ako ba ang humikayat sa kanya?
Hinikayat ko ba ang milyong taong ito na nabubuhay sa pantasyang
ibinenta mo sa kanila, na sila ang susunod na Drake, Taylor Swift,
para lang pumirma sila sa mga kontratang masyado pa silang bata para maintindihan?
Pero sino ang pinaaako nila ng responsibilidad? Ako!
Pero wala kang pakialam! Siyempre naman! Ano namang kinalaman mo?
Nakuha ninyong mga kompanya ng musika ang gusto ninyo, 70% ng kinikita namin.
Pabor sa inyo ang kasunduan.
At may nauto kayong tanga para sumang-ayon doon.
Matatagalan ito, peo pwede kang maghintay dito.
Sa isang restawran sa Rågsved?
-Bakit ka nandito, Daniel. -Mukhang kailangan nating mag-usap.
Ngayon? Kung kailan may gig ako?
Wala akong paki sa ibang nagpoprotesta. Pero ikaw, Bobbi, kilala mo ako.
Kaya nga ako sumali sa kanila. Kung 'di mo kilala, 'di mo pakikinggan.
Pero ano ba ang gusto mong pakinggan ko?
Mga taong hindi matanggap na nagbago na ang mundo?
Walang nag-bago! Putang inang bangungot pa rin.
Siguro'y hindi mo naintindihan kung paano susulitin ang Spotify.
-Pakiusap, huwag mong gawin ito. -Teka. Isang bagay lang ang sasabihin ko.
Kung papayagan mo ako… ipakikita ko kung paano mo masusulit ang Spotify.
At tapos? Sasabihin mo rin sa iba pang 1.5 milyong artista ang mga sikreto mo?
Naaalala mo noon? Sinabi mo sa aking ina-upload ng Pirate Bay ang mga kanta mo.
Pasalamat tayo at 'di na tayo ninanakawan tulad noong 15 taon na ang nakalipas?
Hindi, hindi iyan ang ibig kong sabihin.
Ang karanasan mo ang sinasabi mo…
Pero paano naman ang sa amin?
Lahat ng mga musikerong hindi kontrolado ang kinikita.
Hindi ko responsibilidad na paunlarin ang mga karera ng lahat ng mga artista.
Bakit? Ikaw ang pinakamakapangyarihang tao sa industriya ng musika ngayon.
Ikaw ang sistema, at iyon ang ginusto mo.
Ginusto mong lumikha ng pinakamalaking plataporma para sa musika.
-Bobbi, oras na. -Okey.
-Maganda rito… -Basura ang lugar na ito.
Ang lugar na ito… Ang punto ay walang nakikinig sa amin.
Bobbi, hayaan mong tulungan kita.
Bobbi, dali na.
-Heto na. -Salamat.
Salamat sa pananatili buong gig.
Ano'ng problema?
Naiintindihan kong gusto mong… baguhin ko ang Spotify.
Pero ang mga pagbabagong gusto… ay ikababagsak namin.
Hindi naman kailangang ganoon.
Mayroon kang mga awitin, Bobbi…
Ang musika mo… Iyon ang Spotify sa akin.
Buong pagkatao ko ay bahagi no'n.
At hindi mahalaga kung ano man ang sabihin mo…
Hindi ko hahayaang may umagaw sa akin no'n.
AKO SI BOBBI THOMASSON.
ISA AKONG PROPESYONAL NA MUSIKERO.
Scratch the Record.
SA BAWAT HENERASYON, MAYROONG PANALO AT TALUNAN.
ANG SABI NG IBA, GANOON DAW TALAGA.
PERO KAILANGANG TUKUYIN ANG PAGKAKAIBA NG PAGBABAGO AT PANANAMANTALA.
ISINUSULAT KO ITO BILANG PANDAIGDIGANG PINUNO NG GRUPO NG MGA MUSIKERONG
"IBAHIN ANG TONO".
…ngayo'y kumakalat na sa buong mundo.
Ang Suecong artistang nagngangalang Bobbi Thomasson…
NAGBABAGA - PROTESTA SA BUONG EUROPA, LIBO-LIBONG MUSIKERONG NAGMAMARTSA
ANG PINAKAMALAKING PAGTITIPON NG MGA MUSIKERO'T TAGAHANGA SA PARIS
LIVE: AYON KAY BOBBI, "SCRATCH THE RECORD!"
ANG TAGAPAGSALITA NG GASGASIN ANG PLAKA NA SI BOBBI THOMANSSON AY BIGLANG SUMIKAT
Scratch the record!
WASHINGTON, D.C. 2025
Isa itong kalokohan.
Alam mong pinapunta nila tayo rito para lang ipahiya.
Trabaho ng US Senate na ipahiya tayo.
Wala ako dapat rito. Hindi naman ako Amerikano.
Daniel, kayang-kaya mo ito.
Alam mo kung ano ito? Isang palabas.
Ikaw ang CEO, Daniel.
Ang nagpapatakbo ng kompanya.
Kapag natalo tayo sa argumentong ito sa harap ng komite,
maaaring bumagsak ang buong negosyo, kaya pakiusap, huwag kang umalma.
Malinaw? Tutok. Huwag mataranta at mahinahon mong sagutin ang mga tanong.
Nandito na tayo.
Anong klaseng kapangyarihan mayroon ang komiteng ito?
Iyong klaseng kayang magrekomenda ng pirming presyo ng isang stream,
pangasiwaan ang lahat, at wasakin ang modelo ng negosyo natin.
Kailangan mong tutukan si Senador Landy. Pagdinig niya ito. Ipinilit niya ito.
Itinaya niya ang lahat rito. Huwag mo siyang hayaang manalo.
Daniel?
Ano'ng ginagawa niya rito?
Hayaan mo na siya. Wala siyang magagawa.
Nandito siya bilang kinatawan o kung ano. E ano naman?
Kailangan mong pabagsakin si Landy.
E paano iyong iba?
Kunin mo ang pansin nila. Hangga't nakatingin sila sa'yo, walang problema.
Sa oras na umiwas sila sa tingin mo, tapos na tayo. At Daniel…
kaya mo ito.
Isinusumpa mo bang sabihin ang totoo, ang buong katotohanan, at wala nang iba,
-sa tulong ng Diyos? -Isinusumpa ko.
Maaari ka bang magpakilala para sa komite?
Ako si Daniel Ek, ang CEO at isang tagapagtatag ng Spotify.
G. Ek, noon ay inilarawan mo ang misyon ng Spotify bilang:
"Upang mapalaya ang potensyal ng pagkamalikhain ng tao,
at mabigyan ng pagkakataong mabuhay ang milyong artista sa kanilang sining."
Tama.
At kumusta ang progreso ninyo papunta doon?
Napakaganda. Ang mga artista sa tuktok na kayang buhayin ang sarili sa streams
ay dumoble nitong nagdaang tatlong taon at naging triple mula 2015.
Kahanga-hanga…
Bale, sa kasalukuyang lagay ng paglago ninyo,
maaabot ninyo ang isang milyon na iyon sa… loob ng 75 taon?
Hindi pabor sa mga musikero ang modelo ninyo sa negosyo, ano?
Hindi iyan totoo.
Ano ang katampatang kita ng isang artistang wala sa top tier?
Ang bilang ng mga artista ay napakabilis magbago, kaya…
G. Ek, mula sa sarili ninyong datos, nakikita ko na ang halaga rito ay…
Labindalawang dolyar sa isang buwan.
-Kaya mo bang mabuhay doon. -Hindi pa beripikado ang numerong iyan?
Mula ita sa mga sarili ninyong resulta.
Paumanhin, Madam Tangapangulo, G. Ek…
Hindi ba't isa lang naman ang Spotify sa maraming plataporma?
Oo, tama iyan. Isa lang ang Spotify sa marami,
at ang mga artista'y may ilang plataporma para pagkakitaan pa.
Hindi patas kung isisisi iyan sa Spotify.
Ilang porsiyento ng streaming market ang kinokontrol ng Spotify?
Palagay k'y nasa 25 porsiyento, Senador.
Nasa kamay mo ang 45%, at sa merkado lang ng US iyon.
Sa ibang mga bansa, ang share ay aabot sa 60 porsiyente
Higit limang beses mas marami kaysa pinakamalapit na kompetisyon.
Sa madaling salita… Isa kayong monpolyo.
Hindi kami isang monopolyo.
Walang artista ang makapagtatanggal ng sarili nila sa plataporma ninyo,
wala sa kanilang itataya ang pagkawala ng tagapakinig sa plataporma.
Hawak mo ang streaming, pati na ang kapalaran ng mga musikero.
Paumanhin, Senador. Mayroon bang tanong doon, o…?
Naniniwala ka ba na ang sukat ninyo ay lumilikha ng problema para sa artista?
Ang Spotify ay tungkol sa pakikipagtulungan sa artista,
at pagbuo ng industriya ng musika at hinaharap kasama sila.
Noong ginawaran ng Copyright Royalty Board ang mga manunulat ng kanta
ng unang pagtaas ng sahod sa loob ng 50 taon, ano ang reaksyon ng Spotify?
-Humingi kami ng paglilinaw. -Humingi kayo ng paglilinaw?
Dinala ninyo sila sa korte. Umapela kayo laban sa kanila,
at nakipagtalo ang mga abogado ninyo para makakuha ng parte sa kita nila.
Mukha ba iyong isang kompanyang sumusuporta sa mga artista?
Mukha iyong kompanyang may sariling pamamaraan,
pero sinusuportahan namin ang mga manunulat ng kanta.
Tinutulangan namin sila, isinusulong namin sila.
Ginagamit ninyo ang sukat at pera para sa promosyon para patahimikin ang kritiko.
Sa bawat pagkakataon, ginagawa ninyo ang lahat para paliitin
ang parteng ibinabayad sa mga musikero.
Hindi ba't may responsibilidad ka sa mga taong ito?
Naniniwala akong dapat maintindihan ng mga musikero
na akong pinakamatalik nilang kaibigan.
Ako lang ang 'di nagsisinungaling sa kanila.
Ako lang ang nagpapakatotoo at nagsasabing hindi na tayo babalik pa,
na ito ay bago nang industriya, na may bagong tuntunin at paniniwala.
At ako lang ang magdamag na kumakayod para lumikha ng mga oportunidad
na kailangan para makamit nila ang mga pangarap nila.
Ano ang Discovery Max?
Ang Discovery Max ay isang perpektong halimbawa.
Isa itong serbisyong tumutulong sa mga artista.
Ang Discovery Max ay isang serbisyo,
kung saan kukuha kayo ng malaking parte ng royalty ng artista,
at bilang kapalit ay aalukin sila ng karagdagang promosyon.
Ang Discovery Max ay isang kasunduan sa pagitan ng Spotify at ng artista.
Iyon ay isa lamang payola sa industriya ng musika, at kailangan nitong matigil.
Wala iyong ipinagkaiba doon, G. Ek.
Binabawasan ninyo ang royalty ng artista kapalit ng pag-aayos ng laro.
Wala kaming inaayos.
Pag-aari ng malalaking kompanya ng musika ang halos 20% ng Spotify, hindi ba?
Posible. Iyon ay… Malapit sa numerong iyon, tama.
Bale, ang mga musikero ay nasa ilalim ng mga kompanya,
na kahati ng Spotify, na pumipili ng mga musikerong mabibigyan ng promosyon,
at ang kikitain sa mga stream ay babalik mismo sa mga kompanyang iyon.
Anong bahagi noon ang hindi tunog kartel?
Hindi kami isang kartel.
Hawak ninyo ang merkado.
Kinakasama ninyo ang tagapagtustos ninyo.
At tapos, sa bawat liko, ginagamit ninyo ang saklaw at teknolohiya ninyo
para pababain ang parteng ibabayad ninyo sa mga musikero,
ang mga taong nakaatang sa inyo at sa plataporma ninyo para mabuhay.
Kaya mo talagang umupo riyan at sabihing sa ibang bahagi ng mundo,
ang bagay na ito ay katanggap-tanggap?
Napakaraming negatibong komento. Mukhang tumatak ang salitang kartel.
Ilang mga opinyon lang iyan sa social media, walang dapat…
Umasa tayong gigipitin siya kagaya ng panggigipit nila sa'yo.
Maaari mo bang ipakilala ang sarili mo para sa komite?
Ako si Bobbi Thomasson.
Isa akong musikero, pero narito ako ngayon
bilang sa US at pandaigdigang pinuno ng grupong "Scratch the Record."
Isa iyong grupong adbokasiya ng mga musikero?
Oo, tama iyon.
At ano ang adbokasiya ninyo?
Kapag ginagamit ang musika namin, kapag ito ay inii-stream,
isinusulong naming nararapat sa musikerong mabayaran ng pirming presyo bawat stream.
At gusto naming kilalanin iyon ng batas.
Lahat tayo ay gustong lumaki ang kinikita, pero 'di natin mababago ang batas.
Ilang beses nang ipinakiusap ng mga musikero ang disenteng kita,
pero puro salita lang ang napapala namin. Kailangan namin ng batas.
Sa bawat henerasyon, mayroong panalo at talunan.
At ang sabi ng iba ay gano'n lang daw talaga.
Pero ang Senadong ito ay may kakayahang tukuyin ang pagkakaiba
ng pagbabago sa pananamantala.
Bb. Thomasson, mawalang-galang na,
pero hindi ka isang manggagawa. Isa kang musikero, at pinili mo ang landas na iyan.
Gusto ninyong tanggapin ng mga musikero na ang musika ay mahalaga,
pero sila ay hindi?
-Hindi iyan ang sinabi mo. -Iyon ang sinabi ninyo.
Iyon ang palaging sinasabi ng lahat.
Pero kung gusto ninyong maaliw sa isang bagay,
wala kayong karapatang balewalain ang kondisyong pinaggawan nito.
Ang Spotify ay… Isa lang itong plataporma.
Ang Spotify ay naglalagay ng produkto sa milyong telepono't kompyuter,
gaya ng isang pabrika,
at ang mga manggagawang tagapagtustos ng mga produktong iyon ay mga musikero.
Palaging sinasabi ng Spotify na ipagpasalamat namin ang exposure,
pero narito ako para sabihing walang mabubuhay sa like.
Wala kaming paki kung ilan pang analytics ang gawin ninyo,
kung sa ilang paraan ninyo masasabi
na mas marami kaming tagapakinig sa Boston kaysa sa Stockholm.
Kapag ginagamit ang mga likha namin, gusto naming mabayaran.
At ano naman ang kinalaman ng Senadong ito riyan?
Bakit 'di iyan para sa merkado? O para sa mga komokonsumo?
Dahil, noong 1938,
ito ang Senadong nagpakilala ng statuary minimum wage para sa mga empleyado
ng bagong industriya ng bakal at langis.
Nakita ng mga sanador kung paano nagbago ang mundo.
Kinailangan ng bagong batas.
Batas na ngayon ang minimum wage.
Pero nilabanan ito ng mga kompanya.
Kinailangang makita ng batas na napakalaki ng kapangyarihan nag kompanya ng langis.
Ganoon ang nangyayari ngayon. Tungkol ito sa malalaking monopolyo ng kasalukuyan.
Tungkol ito sa kung may tapang tayong tingnan ang mga musikero
bilang walang ipinagkaiba sa mga manggawa ng bakal at langis.
Nararapat sa amin ang parehong karapatan…
ng parehong pagkilala… at hanggang tanggapin natin…
na ang streaming ay isang pananamantala.
Kalokohan. Pananamantala? Ang batas? Sino ba siya sa inaakala niya?
Isang taong alam na nakuha niya ang suporta ng ilang mga senador.
E ano naman kung gano'n? Tayo rin naman. Mayroon tayong…
Mga lobbyist. May impluwensiya tayo. Huwag mo siyang kakausapin, Daniel.
Hindi ko na siya pwedeng balewalain. Manatili ka lang… na kalmado.
Uy.
Iyon ay… Kahanga-hanga ka.
-Alam kong 'di totoo iyan. -Sa kasamaang palad, totoo iyon.
Mensahero lang ako.
Pero ang mensahe, Bobbi, seryoso ka ba?
Pananamantala?
Ikinompara mo ang Spotify sa kompanya ng langis.
Naaalala ko ang sinabi mo sa akin noong una…
Naaalala kong ipinangako mo na lahat ay makikinabang sa Spotify.
Isipin mo iyon.
-Daniel. -O?
-Tapos na. -Ano'ng tapos na?
Nakausap ko na ang bangko. Pumayag sila. Isang bilyon. Nakuha mo ang pautang.
Okey…
Ano ang gagawin natin dito?
Tingin mo ba'y may paki ang bangko sa iniisip ng mga aktibista o mga senador?
Sa gitna ng kaguluhang ito, isang bagay lang ang narinig nila: 45%.
Kontrolado mo ang merkado. Doon lang sila may pakialam.
Ano sa tingin mo?
Siguro nga ay tama ka.
Maaaring matagal na ako sa politika.
Pero makinig ka… Ito na ang huling pautang sa atin.
Kailangan mo nang tukuyin ang modelo ng negosyo.
Kung hindi mo iyon magagawa, huwag mong kunin ang pera.
Salamat.
Ayos ka lang ba?
Nakita mo ba kung saan pumunta si Bobbi?
Alam mo kung ano ang pinakapinagsisihan ko sa Spotify?
Na hindi ako umalis sa negosasyon.
Noong naupo kami roon sa unang pag-uusap tungkol sa rights…
Sinabi ko dapat, "Ito ang hinaharap.
Kung gusto mong maging parte nito, ayon dapat sa kondisyon namin."
Napakaganda siguro nang kinahantungan kung gano'n.
Ang sinasabi mo ba'y lahat ay magiging mas maayos…
kung mas hindi ka nakinig sa ibang tao?
Oo.
Okey! Iyon na ang huling kuha ko at ninyong dalawa!
HANGO SA NOBELANG "SPOTIFY UNTOLD"
Ang pagsasalin ng subtitle ay ginawa ni Sabrina Sanchez